
1. VISPĀRĒJIE DATI
Alūksnes izziņas centra ēkas, kas atrodas Dārza iela 11, Alūksnē, Alūksnes novads, LV-4301, videonovērošanas sistēmas (turpmāk tekstā – ESS-VN) projekta daļa tika izpildīta saskaņā ar sekojošiem normatīviem dokumentiem:
· LBN202-18 ”Būvprojekta saturs un noformēšana”;
· LBN 262-15 „Elektronisko sakaru tīkli”;
· pasūtītāja tehniskajam uzdevumam.

2. PROJEKTA TEHNISKIE RISINĀJUMI
ESS-VN sistēma ir paredzēta šādu objektu novērošanai:
· alūksnes izziņas centra ēkas priekšlaukumu un velo novietni (B kārta);
· ampīrstila vārtus un tiltiņu (B kārta);
· Kanovas vāze (D kārta);
· Franču dārzu (D kārta).
Tīklu videoierakstīšanas ierīcē (NVR), kas aprīkota ar cietu disku ar ietilpību 4TB, atrodas pagrabā, telpā Nr. 3. Nepārtrauktās barošanas bloks 1500VA, paredzēts sistēmas darbības īslaicīgai uzturēšanai jaudas pārtraukumiem gadījumā. NVR ir savienots ar lokālo datortīklu. Video ir plānots apskatīt vienā no centrā esošajiem datoriem, kurā tiks instalēta īpaša programmatūra (piegādāts komplektā ar NVR). Pēc klienta pieprasījuma ir iespējams pieslēgt kameras attālajai apskatei, izmantojot internetu. NVR ir 4 rezerves ieejas papildu kameru pievienošanai.
Projektā izmantotas “bullet”-veida kameras ar izšķirtspēju līdz 4 MP, fiksēto objektīvu 4 vai 2,7 mm un infrasarkanais apgaismojums līdz 50 metriem. Kamerām ir aizsardzības klase IP67 un darba temperatūru diapazons -30°C...+60°C. Visas kameras barošana ir paredzēta ar PoE tehnoloģiju ar datortīklu kabeli.
3. MONTĀŽAS UN DROŠĪBAS NOTEIKUMI
Veicot videonovērošanas montāžu jāievēro spēkā esošo normatīvo aktu prasības, kas attiecas šo sistēmu montāžas darbu veikšanai. Montāžas darbus var uzticēt tikai kvalificētajam personālam, kam ir attiecīgā pieredze un apliecinājušie dokumenti šo sistēmu montāžas darbu veikšanai (būvkomersanta apliecība, būvprakses sertifikāti u.c.).
Vadi jāmontē stingri piestiprinot tos ar skavām pie ēkas būvkonstrukcijām (sienām, starpsienām u.tml.). Montējot vadus un kabeļus caur starpsienām, tie jāievelk caurulēs vai jāizmanto speciālie kabeļu kanāli. Visus caurumus un spraugas ugunsdrošās būvkonstrukcijās pēc kabeļu montāžas aizpildīt ar atbilstošās ugunsreakcijas klases hermetizējošiem materiāliem. Vietās, kur datortīklu instalācija veikta atklāti (ja tā tiks veikta), jāparedz tās aizsardzība no mehāniskiem bojājumiem augstumā ne mazāk par 2,2 m no grīdas līmeņa.
Montāžas darbu izpildes laikā jānodrošina nepieciešamie tehniskie un drošības tehnikas pasākumi iekārtas montāžas darbu drošajai veikšanai. Iekārtu montāža jāveic ievērojot ierīču un materiālu tehnisko pašu un instrukciju prasības. 
Gadījumā, ja montāžas un regulēšanas darbu veikšanas gaitā nevar izpildīt projekta dokumentācijā norādītos risinājumus, visas atkāpes jāsaskaņo ar projektēšanas organizāciju pirms attiecīgu montāžas un regulēšanas darbu uzsākšanas.
Projekta dokumentācijā pieņemtie risinājumi nodrošina ESS-VN sistēmu efektīvu darbību gadījumā, ja tās ekspluatācijas gaitā tiks ievērotas normatīvo aktu, standartu, ražotāju instrukciju un apkopes darbu reglamentu prasības.

